Insidensundersøking inneber registrering av antalet nye tilfelle av helsetenesteassosierte infeksjonar som oppstår i eit visst tidsrom. Helsedirektoratet har bestemt at alle sjukehus skal utføra registrering av postoperative sårinfeksjoner etter visse kirurgiske inngrep. Overvakinga skal skje kontinuerleg gjennom heile året, og data skal rapporterast til folkehelseinstituttet via NOIS-nett.

Insidensdata vert nytta som ein av fleire nasjonale kvalitetsindikatorar, og er tilgjengeleg på Helsedirektoratet sine nettsider.

Forankring

Forskrift om smittevern i helse- og omsorgstjenesten.

Forskrift om Norsk overvåkingssystem for antibiotikabruk og helsetjenesteassosierte infeksjoner (NOIS-registerforskriften)

Kontinuerlig overvåking av infeksjoner i operasjonsområder, NOIS-POSI

Inngrep som skal overvakast

NOMESCO-kode (NCSP)	Inngrep
1	FNA, FNB, FNC, FNE	Aortokoronar by-pass
2	MCA 10	Keisarsnitt, nedre uterinsegment
3	NFB	Innsetting av protesar i hofteledd
4	JKA20, JKA21	Kolecystectomi
5	JFB20-47 (unntatt JFB33), JFC10-51	Kolonkirurgi: reseksjon av tarm og tarmanastomosar

Helse Bergen overvakar fleire inngrep enn det NOIS-forskrifta pålegg føretaka. Overvakinga vert gjort elektronisk.

Alle pasientar som gjennomgår eit overvakingsinngrep skal inkluderast. Førekomst av infeksjon skal målast ved ulike tidspunkt:

Ved utskriving frå sjukehus (ev. ved død før utskriving)

30 dagar postoperativt

1 år postoperativt ved innsetjing av protese i hofteledd

Gradering av infeksjon: Grad av infeksjon blir gruppert i tre grupper basert på kriterier utarbeidd av European Centre for Disease Prevention and Control (ECDC) :

Overflatisk postoperativ sårinfeksjon

Djup postoperativ sårinfeksjon

Postoperativ infeksjon i indre organ eller holrom

Datakjelder – elektronisk registrering
Pasientadministrative data (Dips):

pasientidentitet, kjønn, alder, informasjon om tidspunkt for innlegging, operasjon og utskriving, diagnosekodar, reinnlegging mm

Operasjonsdata (Orbit):

operasjonskode/-ar, operasjonsvarigheit, hastegrad, reinleiksgrad, ASA-klassifikasjon, antibiotikaprofylakse, reoperasjon.

Infeksjonsdata:

Ved utskriving - legeutfylt skjema ved utskriving (INFRE i Dips).

Etter utskriving – svar på oppfølgingsbrev sendt til pasienten 30 dagar (1år ved protesekirurgi) etter operasjon. Skjemaet må vere fylt ut av lege for å stadfesta infeksjon som er meir alvorleg enn overflatisk.

Risikoindeks:

Risikoindeksen er utarbeidd som eit system for å stratifisere pasientar i høve utvalde faktorar som ein antek aukar risikoen for postoperativ sårinfeksjon (etter amerikanske NNIS). Den medverkar til å betra samanlikningsgrunnlaget for ulike einingar og område.

Variablane som inngår er ASA-klassifikasjon, operasjonslengd, reinleiksgrad, og om operasjonen er endoskopisk eller ikkje. 75-percentilen blir nytta for å normere lengd av dei ulike operative inngrepa.

Utrekning av risikopoeng på ein skala frå -1 til 3:

Stratifiseringsvariablel	Risikoindeks	Risikopoeng
ASA-score	>2	1
Operasjonstid	>75-percentil	1
Reinleik av operasjonssår	>grad 2	1
Endoskopisk prosedyre	-1

Ansvar
Seksjon for pasientsikkerheit – smittevern

Koordinera overvakinga

Følgje pasientar opp etter utskriving

Kvalitetssikra data

Overføra data elektronisk til folkehelseinstituttet via NOIS-nett tre gonger årleg

Ta initiativ til jamlege møter med aktuelle avdelingar for å diskutera resultat og infeksjonsførebyggjande tiltak

Rapportera attende til avdelinga

Leiinga ved klinikkane

Opplæring av nye kirurgar i høve variablar som skal registrerast, kriterier for infeksjon og av registrering av type postoperativ sårinfeksjon (overflatisk, djup, organ/holrom).

Bidra til å gjera infeksjonsdata kjend i avdelinga

Tilretteleggja for samarbeidsmøter med seksjon for pasientsikkerheit

Den enkelte kirurg

registrera obligatoriske variablar som operasjonskode, reinleiksgrad, antibiotikaprofylakse mm

diagnostisera postoperative sårinfeksjonar som oppstår i sjukehus (før utskriving, ved reinnlegging, poliklinisk konsultasjon etc.)

Eksterne referansar

Lovdata: Forskrift om smittevern i helse- og omsorgstjenesten. 2005

Lovdata:Forskrift om Norsk overvåkingssystem for antibiotikabruk og helsetjenesteassosierte infeksjoner (NOIS-registerforskriften). 2005 Folkehelseinstituttet. Kontinuerlig overvåking av infeksjoner i operasjonsområdet - NOIS-POSI.